Abrahamus Andreæ Angermannus
Store norske leksikon,Religion og filosofi,Religioner og livssyn,Kristendom,Protestantisme
Abrahamus Andreæ Angermannus, svensk erkebiskop. Han studerte teologi ved tyske universiteter og var rektor ved latinskolen i Stockholm.
Da Andreæ i tale og skrift heftig kritiserte kong Johan 3s katolskpregede liturgi og angrep kongens støttespiller, den norske jesuitten Klosterlasse, falt han i unåde. Han måtte i 1582 flykte til Tyskland, hvor han forfattet flere skrifter i strengt luthersk ånd. På kirkemøtet i Uppsala i 1593 ble Andreæ valgt til Sveriges erkebiskop. Han kom i strid med hertug Karl (senere Karl 9), ble suspendert fra sitt embete og i 1598 innsatt i fengsel, hvor han døde. Les mer i Store norske leksikon reformasjonen Sveriges historie